Հենրի Ֆինիս Լինչ

Հենրի Ֆինիս Պլոս Լինչ (), անգլիացի հայագէտ, աշխարհագէտ, ճանապարհորդ եւ հասարակական-քաղաքական գործիչ։

Հայաստան կատարած երկու ճամբորդութիւններուն (1893-1894 եւ 1898) ընթացքին, Լինչ իր հաւաքած նիւթերուն հիմամբ գրած է երկհատոր «Հայաստան» աշխատութիւնը (1901, հայերէն համառօտ թարգմանութիւն՝ 1913-1914), որ կազմուած է երկու հատորներէ. «Ռուսական Հայաստան» եւ «Տաճկահայաստան»։ Այս գործը կը պարունակէ արժէքաւոր տեղեկութիւններ Հայաստանի պատմութեան, աշխարհագրութեան, ժողովրդագրութեան եւ հայ բանահիւսութեան վերաբերեալ։ Լինչ գրած է Հայաստանի քաղաքական վիճակին, հայերու հալածանքին, հայ եկեղեցիին եւ հայոց լեզուին մասին։

Լինչ նաեւ հետաքրքրուած է Հայկական Հարցով։ Ըլլալով անգլիական խորհրդարանի անդամ (1906 թուականէն սկսեալ), քննադատած է երկրի քաղաքականութիւնը եւ խորհրդարանին ծանօթացուցած ու ներկայացուցած է Հայկական հարցը եւ հայ ժողովուրդի իրաւունքներուն պաշտպանութեան կարեւորութիւնը։

Իր մահէն քանի մը օր առաջ, Լինչ անգլիական մամուլին մէջ հրատարակած է իր «Բաց նամակ»-ը հայկական բարենորոգումներուն վերաբերեալ։

Լինչ մահացաւ 24 Նոյեմբեր, 1913 թուականին, Քալէ քաղաքին մէջ, Ֆրանսա:

 Աշխատութիւններ 
 Հայաստան, ճամբորդութիւններ եւ ուսումնասիրութիւններ, «Ռուսական Հայաստան», (1901), հատոր 1Հայաստան, ճամփորդություններ և ուսումնասիրություններ, (1901):
 Հայաստան, ճամբորդութիւններ եւ ուսումնասիրութիւններ, «Տաճկահայաստան», (1901), հատոր 2Հայաստան, ճամփորդություններ և ուսումնասիրություններ, (1901):

 Երկեր 
 Армения։ очерки и этюды, т. 1-2 Тифлис, 1910.

 Ծանօթագրութիւններ  

Ստորոգութիւն:Անգլիացի հայագէտներ
Ստորոգութիւն:Անգլիացի աշխարհագէտներ
Ստորոգութիւն:Անգլիացի ճանապարհորդներ
Ստորոգութիւն:Անգլիացի քաղաքական գործիչներ
Ստորոգութիւն:Անգլիացի հասարակական գործիչներ
Ստորոգութիւն:18 Ապրիլի ծնունդներ
Ստորոգութիւն:24 Նոյեմբերի մահեր